text: 11-årige Camille får sort bælte og slår storesøsters rekord
  06 august 2017 kl. 09.22
  11-årig taekwondokæmper fra Vejle får sort bælte og slår klubrekord.
  11-årige Camille La Cour fra Vejle blev lørdag den yngste nogensinde i Vejle Taekwondo Klubs historie med sort bælte.
  Med sit sorte bælte er Camille ikke blot klubbens yngste sort bælte-udøver nogensinde. Hun slår samtidig storesøster Carolines hidtidige rekord. Caroline var som 12-årig for fire år siden den yngste i klubben til at få sort bælte, men den rekord har lillesøster Camille altså nu slået.
   
  Værelset hjemme i Vejle er udsmykket med Camilles mange medaljer og trofæer foruden et par af Vejle Kommunes idrætspriser. 
  Camille er både 3 x dansk og nordisk mester, og med sit nyerhvervede sorte bælte kommer hun endnu tættere på det rigtige landshold i taekwondo.
  Igennem alle årene har hun ladet sig inspirere af sin storesøster, hvis seneste bedrift er en VM-bronzemedalje fra maj i år.
  